ශ්‍රී ලංකා ක්‍රිකට් ආයතනය මෙහෙයවනු ලබන අන්තර් පළාත් එක්දින තරගමාලාවේ අවසන් මහා තරගය බස්නාහිර කණ්ඩායම හා කඳුරට කණ්ඩායම අතර අද (26) දිවා රාත්‍රී තරගයක් ලෙස ආර්.ප්‍රේමදාස ජාත්‍යන්තර ක්‍රිකට් ක්‍රීඩාංගණයේ දී පැවැත්වේ.අවසන් පූර්ව වටයේදී රුහුණු කණ්ඩායම කඩුලු 7කින් පරාජය කිරීමට කඳුරට පිල සමත් වූ අතර වයඹ කණ්ඩායමට එරෙහිව ලකුණු 69 ක ජයක් අත් කර ගැනීමට බස්නාහිර පිල සමත් විය.මූලික තරග වටයේදී තරග 4කට ක්‍රීඩා කළ වයඹ කණ්ඩායම ජයග්‍රහණ 3ක් අත්කර ගනිමින් ප්‍රසාද ලකුණු සටහනේ පෙරමුණේ පසු වූ අතර කඳුරට, රුහුණ හා බස්නාහිර කණ්ඩායම් තරග 2 බැගින් ජය ගෙන තිබිණි.